**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.07.2023, ora 08.00 – 30.07.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 30.07.2023, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Bega, Timiş, Bârzava, Caraş, Nera, Cerna, Jiu, Olt, Vedea, Argeș, Ialomița, Bârlad, pe afluenții Prutului și pe cele din Dobrogea, unde au fost staționare.

Pe râurile din bazinul Arieşului debitele au fost în creştere datorită precipitațiilor sub forma de aversă căzute în interval.

Scurgeri importane pe versanți, torenți, pâraie si creşteri rapide de niveluri şi debite cu posibile efecte de inundații locale s-au înregistrat pe unele râuri din nordul, nord-vestul şi centrul țării.

În interval s-au emis patru **ATENȚIONăRI HIDROLOGICE** şi două **AVERTIZăRI HIDROLOGICE** pentru fenomene imediate.

 Nivelurile pe râuri la stațiile hidrometrice se vor situa sub **COTELE DE ATENȚIE.**

**Debitele vor fi în creştere** pe râurile din bazinele: Vişeu, Iza, Tur, Someşul Mare, Someşul Mic, Lăpuş, Crasna, Barcău, Arieş şi bazinele superioare şi mijlocii ale Crişurilor.

Pe râurile din bazinele hidrografice: Jiu, Olt, Vedea, Argeș, Ialomița, Bârlad, afluenții Prutului și pe cele din Dobrogea debitele vor fi staționare, iar pe celelalte râuri vor fi în scădere.

Sunt posibile scurgeri importante pe versanți, torenți, pâraie, formarea de viituri rapide cu efecte de inundații locale și creșteri semnificative de niveluri și debite pe unele râuri mici din zonele de deal și munte, din Crișana, Maramureș şi Transilvania, datorită precipitațiilor torențiale, sub formă de aversă, însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 29.07.2023 – 30.07.2023 **a fost staţionar,** având valoarea **de** **3500 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în creștere pe sectorul Gruia – Tr. Măgurele și în scădere pe sectorul Zimnicea –Tulcea.

**Debitul la intrarea în ţară (secţiunea Baziaş) va fi în creştere (3600 m3/s).**

În aval de Porțile de Fier, debitele vor fi în creștere pe sectorul Gruia – Zimnicea și în scădere pe sectorul Giurgiu – Tulcea.

**2.** **Situația meteorologică în intervalul 29.07.2023, ora 09.00 – 30.07.2023, ora 06.00**

**ÎN ŢARĂ**

**Vremea a continuat să se încălzească,** devenind călduroasă în vest, sud, est și pe arii restrânse în centrul țării. Cerul a fost variabil, cu înnorări temporar accentuate mai ales după-amiază și în prima parte a nopții, când s-au semnalat averse și descărcări electrice pe arii restrânse în zonele de deal și de munte, în Crișana, Maramureș și Transilvania și izolat în Moldova, Muntenia și Dobrogea. Cantitățile de apă au depășit punctiform 80 l/mp, iar pe raza județului Cluj, din surse externe au fost confirmate căderi de grindină. Vântul a suflat slab și moderat, cu ușoare intensificări în zona montană înaltă, dar pe alocuri și asociat ploilor. Temperaturile maxime s-au situat între 23 de grade la Sulina și Mangalia și 34 de grade la Calafat, Băilești, Caracal, Roșiori de Vede, Turnu Măgurele, Zimnicea, Alexandria, Videle, București Filaret și Băneasa iar ora 06 valorile termice se încadrau între 10 grade la Toplița, Joseni, Miercurea Ciuc și Întorsura Buzăului și 22 de grade la Cotnari. Cu totul izolat spre sfârșitul intervalului s-a format ceață în zonele depresionare.

**OBSERVAȚII:** *de ieri de la ora 06 au fost 14 mesaje privind fenomene meteorologice periculoase imediate, respectiv:*

*- 3 avertizări cod portocaliu, 2 emise de către SRPV Cluj și 1 de către SRPV Sibiu;*

*- 11 atenționări cod galben, 6 emise de către SRPV Cluj, 3 emise de către SRPV Timișoara și 2 emise de către SRPV Sibiu.*

**LA BUCUREŞTI**

**Vremea a continuat să se încălzească,** devenind călduroasă. Cerul a fost variabil, iar vântul a suflat slab până la moderat. Temperatura maximă a fost de 32 de grade la Afumați și 34 de grade la Filaret și Băneasa, iar la ora 6 se înregistrau 15 grade la stația meteo Băneasa, 18 grade la Filaret și 19 grade la Afumați.

 **3. Prognoza meteorologică în intervalul 30.07.2023, ora 09.00 – 31.07.2023, ora 09.00**

**ÎN ŢARĂ**

**Vremea va fi călduroasă** în cea mai mare parte a țării, în regiunile sudice și local în cele vestice și estice disconfortul termic va fi ridicat, indicele temperatură-umezeală (ITU) urmând să atingă și să depășească pragul critic de 80 de unități, iar în zonele joase din Oltenia, Muntenia și sudul Moldovei va fi caniculă. Din orele după-amiezii, vor fi perioade cu instabilitate atmosferică accentuată ce se va manifesta prin înnorări, averse, descărcări electrice și intensificări de scurtă durată ale vântului (rafale în general de 60...70 km/h), în vestul, nordul și centrul teritoriului, precum și în zonele montane. Ploile vor avea și caracter torențial, în intervale scurte de timp sau prin acumulare cantitățile de apă vor depăși local 20...25 și izolat 40...60 l/mp și pe alocuri vor fi vijelii și căderi de grindină. În celelalte regiuni cerul va fi variabil, iar astfel de fenomene se vor semnala pe arii mai restrânse, seara și noaptea, cu o probabilitate mai mare în sud și est. Temperaturile maxime se vor încadra în general între 26 și 36 de grade, iar cele minime între 14 și 21 de grade, ușor mai scăzute în estul Transilvaniei.

**LA BUCUREŞTI**

**Vremea va deveni caniculară**, cu o maximă termică de 35...36 de grade și disconfort termic în creștere, indicele temperatură-umezeală (ITU) urmând să depășească ușor pragul critic de 80 de unități. Cerul va fi variabil, cu unele înnorări spre sfârșitul nopții, când va crește probabilitatea pentru averse și descărcări electrice. Vântul va sufla slab până la moderat. Temperatura minimă va fi de 18...20 de grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

 Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 24.07.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring a calităţii aerului (Media zilnică de 50 µg/m3 pentru PM10** (pulberi în suspensie cu diametrul sub 10 microni).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.07.2023 – 25.07.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

Se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**